Sagunt condemna el presumpte assassinat masclista ocorregut a Cadis
12 d’agost 2020

![Imagen 1](/media/14gksd3y/83_97_016-mini.jpg)

L'Ajuntament de Sagunt, a través de l'Àrea d'Igualtat, mostra la seua repulsa una vegada confirmat per la Delegació del Govern contra la Violència de Gènere que el presumpte assassinat d'una dona de 44 anys ocorregut dissabte passat, 8 d'agost, a La Línea de la Concepción (Cadis), va ser a mans de la seua parella.

  

Atés que alguns dels regidors i treballadors de l'Ajuntament estan estos dies en quarantena, des del departament d'Igualtat manifesten que no hi haurà minut de silenci, però sí que mostren la seua repulsa davant este fet i recorden que davant la violència de gènere, la col·laboració ciutadana i la denúncia de les persones del seu entorn i del veïnat és de vital importància. Qualsevol persona que sospite d'un cas de violència té el deure com a ciutadà o ciutadana de telefonar al 016 o al telèfon d'emergències, el 112, i comunicar-ho.

  

Així mateix, el departament recorda que el servici d'atenció a les dones, en l'Àrea d'Igualtat, es realitza de manera presencial els dimarts, dijous i divendres, amb cita prèvia a través del número 96 265 58 89 (de 8 a 15 hores), del WhatsApp 607248363 (de 8 a 19.30 hores) o bé via telemàtica en [dona@aytosagunto.es​](mailto:dona@aytosagunto.es).

  

A més, des de l'Àrea d'Igualtat recorden que, si alguna dona es troba en una situació d'emergència greu, pot telefonar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional 091 o 96 267 00 91; a la Policia Local 092 o 96 265 54 84; o a la Guàrdia Civil al 062.

  

Finalment, si la persona necessita ajuda urgent també pot posar-se en contacte amb el CENTRE DONA 24 HORES de la Generalitat Valenciana al 900 580 888, o bé telefonar al 016, ja que la telefonada no queda registrada en la factura ni en el dispositiu mòbil.

  

  

![](/media/jgxd3bag/83_97_016.jpeg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-condemna-el-presumpte-assassinat-masclista-ocorregut-a-cadis/ "Facebook")
*   [](http://twitter.com/share?url=https://aytosagunto.es/va/actualitat/sagunt-condemna-el-presumpte-assassinat-masclista-ocorregut-a-cadis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-condemna-el-presumpte-assassinat-masclista-ocorregut-a-cadis/ "Linked In")
*   [](mailto:?body=https://aytosagunto.es/va/actualitat/sagunt-condemna-el-presumpte-assassinat-masclista-ocorregut-a-cadis/)